Suchinthana/ta-wikipedia huggingface dataset:
கீதா கபூர் (கலை விமர்சகர்)

கீதா கபூர் (Geeta Kapur ; பிறப்பு 1943) ஒரு புகழ்பெற்ற இந்திய கலை விமர்சகரும், கலை வரலாற்றாசிரியரும், புது தில்லியைச் சேர்ந்த கண்காணிப்பாளரும் ஆவார் . இவர் இந்தியாவில் கலை விமர்சன எழுத்தின் முன்னோடிகளில் ஒருவர். மேலும், இந்தியன் எக்சுபிரசு குறிப்பிட்டது போல், "மூன்று தசாப்தங்களாக இந்திய சமகால கலை கோட்பாட்டின் துறையில் ஆதிக்கம் செலுத்தி வருகிறார்". இவரது எழுத்துக்களில் கலைஞர்களின் தனிவரைநூல்கள், கண்காட்சி பட்டியல்கள், புத்தகங்கள், கலை, திரைப்படம், கலாச்சாரக் கோட்பாடு பற்றிய பரவலாக தொகுக்கப்பட்ட கட்டுரைகளின் தொகுப்புகள் அடங்கும். நாடக இயக்குநர் அனுராதா கபூர் இவரது தங்கையாவார்.

கலைக்கான பங்களிப்புக்காக 2009ஆம் ஆண்டில் இந்திய அரசால் இவருக்கு பத்மசிறீ விருது வழங்கப்பட்டது.

சுயசரிதை 
இவர், புதுதில்லியின் நவீனப் பள்ளியின் முதல்வராக இருந்த எம். என். கபூருக்கும் அவரது மனைவி அமிர்தா கபூருக்கும்  மகளாக 1943இல் பிறந்தார். நவீனப் பள்ளியில் இவரது தந்தை 1947 முதல் 1977 வரை முதல்வராக இருந்தார். கீதா நியூயார்க் பல்கலைக்கழகத்திலிருந்தும், இலண்டன் அரசகழக கலைக்கல்லூரியிலிருந்தும் கலையில் இரு முதுகலைப் பட்டங்களைப் பெற்றுள்ளார். இவரது கணவர் விவன் சுந்தரம் இந்தியாவைச் சேர்ந்த சமகால கலைஞராவார்.

பணிகள் 
ஜர்னல் ஆஃப் ஆர்ட்ஸ் அண்ட் ஐடியாஸ் நிறுவனத்தின் (தில்லி) நிறுவனர்-ஆசிரியர்களில் ஒருவரான இவர், தேர்ட் டெக்ஸ்ட் (இலண்டன்), மார்க் (மும்பை) மற்றும் ARTMargins ஆகியவற்றின் ஆலோசனைக் குழுக்களிலும் இருந்தார். இவர் வெனிஸ் பினேல்ஸ் (2005), தக்கார் (2006), ஷார்ஜா (2007) ஆகிய கலைக்கண்காட்சிகளின் நடுவர் உறுப்பினராக இருந்தார். இவர் குகன்ஹெய்ம் அருங்காட்சியகம், ஆங்காங்கில் உள்ள ஆசிய கலை காப்பகம், கொச்சி-முசிரி பினாலேயில் ஆசிய கலை மன்றத்தில் உறுப்பினராக உள்ளார்.

2011 இல், ஆங்காங்கை தளமாகக் கொண்ட ஆசியா கலை காப்பகம் (AAA) அவர்களின் காப்பகத்தை எண்ணிமப்படுத்தி, பிப்ரவரி 2011 இல் புதுதில்லியின் ஜவகர்லால் நேரு பல்கலைக்கழகத்தில் "மற்றொரு வாழ்க்கை"  என்ற தலைப்பில் ஒரு கண்காட்சியை நடத்தியது.

இவர் 1967 முதல் 1973 வரை தில்லி இந்திய தொழில்நுட்பக் கழகத்தில் மனிதநேயம் மற்றும் சமூக அறிவியல் துறையில் கற்பித்தார். இவர் சர்வதேச அளவில் விரிவுரை செய்கிறார். சிம்லாவில் உள்ள இந்திய மேம்பட்ட ஆய்வு நிறுவனம், கேம்பிரிட்சு பல்கலைக்கழகத்தில் கிளார் ஹால், புது தில்லி தீன் மூர்த்தியில் உள்ள நேரு நினைவு அருங்காட்சியகம் & நூலகத்தில் வருகை தரும் ஆசிரியராக கற்பித்துள்ளார்.

சான்றுகள்

வெளி இணைப்புகள் 
 Video discussing Geeta Kapur's influence.

பத்மசிறீ விருது பெற்ற கலைத் துறையினர்
1943 பிறப்புகள்
வாழும் நபர்கள்
கீதா கபூர் (நடன இயக்குநர்)

கீதா கபூர் (Geeta Kapoor ; பிறப்பு 5 சூலை 1973) ஓர் இந்திய நடன இயக்குநரும், தொலைக்காட்சி ஆளுமையும் ஆவார். இவர் பாலிவுட் படங்களில் பணியாற்றியதற்காகவும், ; டான்ஸ் இந்தியா டான்ஸ், சூப்பர் டான்சர், இந்தியா கே மஸ்த் கலந்தர் , இந்தியாஸ் பெஸ்ட் டான்சர் போன்ற உண்மைநிலை நடன நிகழ்ச்சிகளில் நடுவர்களில் ஒருவராகவும் அறியப்படுகிறார்.

தொழில் 
கீதா கபூர் தனது 15 வயதில் பிரபல பாலிவுட் நடன இயக்குநர் பராக் கான் குழுவில் சேர்ந்து தனது வாழ்க்கையைத் தொடங்கினார். பின்னர் குச் குச் ஹோத்தா ஹை, தில் தோ பாகல் ஹாய், கபி குஷி கபி கம், மொஹபதீன், ஓம் சாந்தி ஓம், பாம்பே ட்ரீம்ஸ் (2004) உள்ளிட்ட பல படங்களில் உதவி நடன இயக்குநராக பணியாற்றினார். ஃபிஸா (2000), அசோகா, சாதியா (2002), ஹேய் பேபி (2007), தோடா பியார் தோடா மேஜிக் (2008), அலாதின் (2009), டீஸ் மார் கானின் ஷீலா கி, ஜவானி (2010), தேரே நால் லவ் ஹோ கயா (2011), ஷிரின் பர்ஹத் கி தோ நிகல் படி (2012) உட்பட பல பாலிவுட் படங்களில் இவர் நடன இயக்குநராக இருந்துள்ளார்.  கீதா கபூர் விருது விழாக்கள் மற்றும் டெம்ப்டேஷன் ரீலோடட் போன்ற இசை நிகழ்ச்சிகளுக்கும் நடனமாடியுள்ளார். மேலும் பெப்சி இந்தியன் பிரீமியர் லீக் 2013இன் தொடக்க விழாவிற்கும் நடனம் அமைத்துள்ளார்.

கபூர், ஜீ தொலைக்காட்சி ஒளிபரப்பப்பட்ட டான்ஸ் இந்தியா டான்ஸ் (பருவம்1) என்ற உண்மைநிலை நிகழ்ச்சியின் மூலம் தொலைக்காட்சியில் அறிமுகமானார். இதில் மிதுன் சக்கரவர்த்தி, ரெமோ டிசோசா, டெர்ரென்ஸ் லூயிஸ் ஆகியோரும் இணை நடுவர்களாக இருந்தனர். கீதா கி கேங் என்று அழைக்கப்படும் ஒரு குழுவிற்கு இவர் பயிற்சி அளித்தார்.

மேற்கோள்கள்

வெளி இணைப்புகள் 
 
 Filmography

இந்தியப் பெண் நடனக் கலைஞர்கள்
1973 பிறப்புகள்
வாழும் நபர்கள்
பிட்டி மொகந்தி

பிட்டி மொகந்தி (Bitti Mohanty, இறப்பு: 11 ஆகத்து 2024), பிட்டிகோத்ரா மொகந்தி என்றும் அழைக்கப்படும் இவர் ஒரு கணினிப் பொறியாளரும், அதிமுக்கியமான குற்றவாளியும் ஆவார்.  இந்தியாவின் அல்வாரில் ஒரு ஜெர்மன் சுற்றுலாப் பெண்ணை வன்கலவி செய்ததற்காக ஏழு ஆண்டுகள் சிறைத்தண்டனை விதிக்கப்பட்டார். மேலும் ஒடிசாவின் கட்டக்கில் இவரது நோய்வாய்ப்பட்ட தாயை சந்திக்க 20 நவம்பர் 2006 அன்று பிணையில் விடுவிக்கப்பட்ட பின்னர் தலைமறைவாக இருந்தார். இவர் கேரளாவின் கண்ணூரிலிருந்து, மார்ச் 9, 2013 சனிக்கிழமை அன்று கைது செய்யப்பட்டார்.   இவரது வழக்கு விரைவுன நீதிமன்றத்தால் நடத்தப்பட்ட மிக விரைவான வன்கலவி விசாரணைகளில் ஒன்றாகும்; புகார் அளித்த 15 நாட்களுக்குள் விசாரணை முடிந்தது. இவர் தண்டனை பெற்ற 8 மாதங்களுக்குள் பிணை வழங்கப்பட்டது.  இந்தியக் காவல் பணி அதிகாரியான இவரது தந்தை, வித்யா பூசண் மொகந்தி (விபி மொகந்தி), தனது மகனின் 15 நாள் பிணைக்கு உத்தரவாதமாக இருந்தார். பின்னர் தனது மகனை மறைத்தும்  அடைக்கலம் கொடுத்ததற்காகவும் குற்றச்சாட்டப்பட்டு கைது செய்யப்பட்டார்.  பின்னர் இவர் 2009இல் மீண்டும் காவல் பணியில் சேர்க்கப்பட்டு, 2012இல் ஓய்வு பெற்றார்.  தனது மகன் காணாமல் போன ஆறாண்டுகளுக்குப் பிறகு, தனது மகன் எங்கே இருக்கிறார் என்பது பற்றி அறியாமையை வெளிப்படுத்தி, தனது மகன் எந்த பெரிய குற்றமும் செய்யவில்லை என்று கூறினார்.

காவல் துறை அதிகாரிகளான ஏ. எஸ். கில் (ராஜஸ்தான் காவல்துறை தலைமை இயக்குநர் ), விபி மொகந்தி ஆகியோரின்  தலையீட்டால் விசாரணை மந்தமானதாகக் கூறப்படுகிறது. விசாரணை அதிகாரி 29 மே 2007 அன்று திடீரென மாற்றப்பட்டார். இது விரைவான விசாரணைக்கு இடையூறாக இருந்தது.

தந்தை 
இந்தியக் காவல் பணி அதிகாரியான, பிட்டி மொகந்தியின் தந்தை, தேசிய மனித உரிமைகள் ஆணையத்திலும், ராஜஸ்தான் மாநில மனித உரிமைகள் ஆணையத்திலும் மனு அளித்து, தனது மகனுக்கு அவசர மருத்துவ சிகிச்சை தேவை என்றும் கைது செய்யக்கூடாது என்றும் கூறினார். மற்ற கைதிகளுடன் தொடர்புகொள்வதன் மூலம் தனது மகனின் உடல்நிலை சரியில்லாமல் இருப்பதை இவர் கண்டுபிடித்தார். ஜெர்மன் பெண்ணும் தனது மகனும் நெருக்கமாக இருந்ததாகவும், ஒன்றாக வாழ்வதாகவும் வாதிட்டார்.

காணாமல் போதல் 
இவர் மார்ச் 21, 2006 அன்று ஒரு ஜெர்மன் நாட்டவரை வன்கலவி செய்தார். ஜெர்மன் பெண்மணியும் பிட்டி மொகந்தியும் ராஜஸ்தானில் விடுமுறையில் இருந்தனர். 20 மார்ச் 2006 அன்று அல்வாரில் ஒரு விடுதியில் அறையை எடுத்து தங்கியிருந்தனர். இவர் 12 ஏப்ரல் 2006 அன்று விரைவு நீதிமன்றத்தால் குற்றவாளியாக அறிவிக்கப்பட்டார். ஒடிசா மற்றும் ராஜஸ்தானைச் சேர்ந்த காவல்துறையினர் இவரை கண்டுபிடிக்க முடியவில்லை.

ராஜஸ்தான் முதலமைச்சர் பிட்டி மொகந்தியை உயர் குற்றவாளியாகக் கருதுவதால், சிறப்பு குழுக்களை அமைப்பதன் மூலம் அவரை கண்டுபிடிக்க காவலர்கள் முயற்சிப்பதாக உறுதியளித்தனர். எவ்வாறாயினும், குற்றவாளி காணாமல் ஏழு வருடங்களுக்குப் பிறகு, ராஜஸ்தானின் அரசாங்கம் பிட்டி மொகந்தியை கைது செய்ய முடிந்த அனைத்தையும் செய்ததாகக் கூறியது.

கைது 
இவர் இராகவ் ராஜன் என்ற அடையாளத்துடன் ஒரு வங்கியில் பணிபுரிந்தார்.  ஆந்திராவைச் சேர்ந்த இராகவ் ராஜனாக இவர் பணிபுரியும் வங்கி கிளை அதிகாரிகளுக்கு அநாமதேய கடிதம் மூலம் பிட்டியின் தகவல் கிடைத்தது, அந்த நபர் பிட்டியாக இருக்கலாம் என்று சந்தேகித்தனர். இவரது புகைப்படம் தொலைக்காட்சிகளிலும், இணையத்தில் பாலியல் குற்றங்களின் குற்றம் சாட்டப்பட்ட படங்களில் காட்டப்பட்டது. இது இவரை அடையாளம் காண உதவியது. பிட்டி மொகந்தி கேரளாவின் கண்ணூரில் இருந்து மார்ச் 9, 2013 அன்று கைது செய்யப்பட்டார்.  .

மேற்கோள்கள் 

இந்தியாவில் பெண்களுக்கெதிரான வன்முறைகள்
2024 இறப்புகள்
தாம்பரம் மாநகராட்சி

தாம்பரம் மாநகராட்சி (Tambaram City Municipal Corporation) தமிழ்நாட்டின் செங்கல்பட்டு மாவட்டத்தின் தாம்பரம், பல்லாவரம், பம்மல், செம்பாக்கம், மற்றும் அனகாபுத்தூர்  ஆகிய 5 நகராட்சிப் பகுதிகளையும், சிட்லப்பாக்கம்,  மாதம்பாக்கம், பெருங்களத்தூர், பீர்க்கன்கரணை மற்றும் திருநீர்மலை ஆகிய 5 பேரூராட்சிகளையும்  இணைத்து புதிய  தாம்பரம் மாநகராட்சியை நிறுவ 3 நவம்பர் 2021 அன்று தமிழ்நாடு அரசு அரசாணை வெளியிட்டது. இதன் நிர்வாகத் தலைமையிடம் தாம்பரம் ஆகும்.

தாம்பரம் மாநகராட்சி நிறுவுவதற்கான தமிழ்நாடு அரசின் அவசரச் சட்டத்திற்கு 5 நவம்பர் 2021 அன்று தமிழ்நாடு ஆளுநர் ஒப்புதல் அளித்தார். தற்போதைய மாநகராட்சித் தலைவராக (மேயர்) திராவிட முன்னேற்றக் கழகத்தின் க. வசந்தகுமாரி உள்ளார்.

தாம்பரம் மாநகராட்சியில் இணைக்கப்பட்ட பகுதிகள்

நகராட்சிகள்
 தாம்பரம்
 பல்லாவரம்  
 பம்மல்
 அனகாபுத்தூர்
 செம்பாக்கம்
பேரூராட்சிகள்
 சிட்லப்பாக்கம்
  மாதம்பாக்கம்
 பெருங்களத்தூர்
 பீர்க்கன்கரணை 
  திருநீர்மலை

தாம்பரம் மாநகராட்சி தேர்தல், 2022
2022-ஆம் ஆண்டில் முதன் முதலாக தாம்பரம் மாநகராட்சியின் 70 மாமன்ற உறுப்பினர்களுக்கான தேர்தல் நடைபெற்றது. தேர்தலில் திமுக கூட்டணி 54 வார்டுகளையும், அதிமுக 9 வார்டுகளையும், சுயேச்சைகள் 7 வார்டுகளையும் கைப்பற்றினர். திமுகவின் க. வசந்தகுமாரி மேயராகவும்; கோ. காமராஜ் துணை மேயராகவும் தேர்வு செய்யப்பட்டனர்.

இதனையும் காண்க
 சென்னை மாநகராட்சி 
 ஆவடி மாநகராட்சி
 தாம்பரம் மாநகரக் காவல் ஆணையரகம்
 ஆவடி மாநகரக் காவல் ஆணையரகம்
 தமிழக மாநகராட்சிகள்
 தமிழக நகராட்சிகள்

மேற்கோள்கள்

வெளி இணைப்புகள்
 
 
 
 
 

செங்கல்பட்டு மாவட்ட மாநகராட்சிகள்
கும்புளாப் பாரை

கும்புளாப் பாரை  (Blue runner) என்பது  பாரை குடும்பத்தைச் சேர்ந்த ஒரு மீன் ஆகும். கும்புளாப் பாரை அட்லாண்டிக் பெருங்கடலில் பிரேசிலிலிருந்து மேற்கு அட்லாண்டிக்கில் கனடா வரையிலும் மற்றும் அங்கோலாவிலிருந்து பெரிய பிரித்தானியா வரையிலும் கிழக்கு அட்லாண்டிக்கில் மத்திய தரைக்கடல் வரை பரவியுள்ளது. கும்புளாப் பாரை இதன் ஒத்த இனங்களிலிருந்து பல உருவவியல் அம்சங்களால் வேறுபடுகிறது. இதில் மேல் தாடையின் அளவு, செவுள் வாரி எண்ணிக்கை மற்றும் பக்கவாட்டுக் கோடு அளவுகள் ஆகியவைவற்றின் மாறுபாடு போன்றவை அடங்கும். கும்புளாப் பாரை  அதிகபட்சமாக 70 செ.மீ நீளம் வரையும், 5.05 கி.கி எடை வரையும் எட்டும். ஆனால் பொதுவாக 35 செ.மீட்டரைவிட குறைவான அளவிலேயே காணப்படும். இந்த இனங்கள் முதன்மையாக கடலி்ல்,  பாறைகள் உள்ள இடத்தில் வாழ்கின்றன.  இருப்பினும் இவை கடலில் மனிதர்களால் உருவாக்கபட்ட எண்ணெய் கிணற்று  மேடை கட்டமைப்புகளைச் சுற்றி திரள்வதாக அறியப்படுகிறது. இவற்றில் இளம் மீன்கள் ஆழமற்ற பாறைகள் உள்ள பகுதியில் இருக்கின்றன. வளர்ந்த பின்னர் ஆழமான நீருக்குச் செல்கின்றன.

கும்புளாப் பாரை கூட்டமாக திரியும் ஒரு இரைகொல்லி மீன் ஆகும். இவை முக்கியமாக பல்வேறு ஓடுடைய கணுக்காலிகள் மற்றும் பிற முதுகெலும்பற்ற விலங்குகளை உணவாக கொள்கிறது. மேலும் இவை மிதவை விலங்குகளையும் உணவாக கொள்கிறன்றன. இந்த இனம் 225 மற்றும் 280 மி.மீ அளவுக்கு இடையில் வளரும்போது பாலியல் முதிர்ச்சி அடைகின்றன. இவை ஆண்டு முழுவதும் முட்டை இடுகின்றன, என்றாலும் இது வெப்பமான மாதங்களில் உச்சம் அடைகிறது. கடந்த ஐந்து ஆண்டுகளில் அமெரிக்காவில்  ஆண்டுதோறும் 6000 முதல் 7000 டன் வரை  கும்புளாப் பாரை பிடிக்கப்பட்டுள்ளன.

விளக்கம் 

கும்புளாப் பாரை மீனானது மிதமான அளவில் பெரியதாகும். இதில் அதிகபட்ச உறுதிசெய்யப்பட்ட நீளம் 70 செ.மீ மற்றும் 5.05 கிலோ நிறை வரை வளரும், ஆனால் பொதுவாக 35 செ.மீக்கும் குறைவான நீளத்திலேயே காணப்படுகிறது.  கும்புளாப் பாரை உருவவியல் ரீதியாக  பிற பாரை மீன்களையே ஒத்தது. நீளமான, மிதமாக தட்டையான உடலைக் கொண்ட இதன் உடலின் மேல் மற்றும் அடிப் பகுதிகள் தோராயமாக சமமான குவிவு கொண்டதாகவும், சற்று கூர்மையான மூக்கு கொண்டும் இருக்கும்.  இதன் முதுகு துடுப்பு இரண்டு பகுதிகளாக உள்ளது, முதல் பகுதி 8 முட்களையும்,  இரண்டாவது பகுதி  22 முதல் 25 மென்மையான கதிர்களையும் கொண்டுள்ளது . குத துடுப்பானது இரண்டு பகுதிகளைக் கொண்டுள்ளது. இதன் முதல் பகுதி ஒரு முள்ளைக் கொண்டதாகவும், அடுத்த பகுதி  19 முதல் 21 மென்மையான கதிர்களைக் கொண்டதாகவும் உள்ளது. மார்புத்துடுப்புகள் வயதுக்கு ஏற்ப, 21 முதல் 23 கதிர்களைக் கொண்டு, தலையிலிருந்து சற்று தள்ளி இருக்கும்.  மீனின் உடலில் பக்கவாட்டு கோடு நன்கு தெரியக்கூடியதாக இருக்கும்.

கும்புளாப் பாரை உடலானது நீல பச்சை நிறத்தில் இருந்து ஒலிவ பச்சை நிறம்வரை மாறுபடும். அடிவயிறு வெள்ளி சாம்பல் நிறத்தில் இருந்து பித்தளை நிறமாக பொலியும். பெரும்பாலும் இளம் மீன்களின் உடலில் 7 இருண்ட செங்குத்து பட்டைகள் இருக்கும். துடுப்பின் நிறமும் மாறுபடும், அனைத்து துடுப்புகளும் இருண்டோ அல்லது ஒளி ஊடுருவக்கூடியது முதல் ஆலிவ் பச்சை வரை இருக்கும். இந்த இனங்களின் செவுள் மூடிமேல் ஒரு கருத்த பொட்டு இருக்கும்.

குறிப்புகள் 

மீன்கள்
இதயவறை அகச்சவ்வு

இதயவறை அகச்சவ்வு இதயத்தின் நான்கு அறைகளின் உட்புறத்திலுள்ள சவ்வு ஆகும்.  இதன் அணுக்கள்  முளையவியற்படியும்  உயிரியல்படியும் குருதிக்குழல்களின் உட்சவ்வுகளை ஒத்ததாகும்.  இந்த அகச்சவ்வு அடைப்பிதழ்களையும் இதயவறைகளையும் பாதுகாக்கிறது.

இதயவறை அகச்சவ்வு அதைவிட மிகவும் கன அளவுள்ள, இதயம் சுருங்கி விரிவதற்கு காரணமான இதயத்தசைக்கு கீழுள்ளது. இதயத்தின் வெளிப்புற அடுக்கு  இதயவறை புறச்சவ்வு எனப்படுகின்றது. இது சீரச் சவ்வாலான இதய உறையினுள் உள்ளது.

மேற்கோள்கள்

இதயவியல்
வி. டி. கிருஷ்ணசாமி

வி. டி. கிருஷ்ணசாமி (V. D. Krishnaswami) (பிறப்பு:18 சனவரி 1905 – இறப்பு: 15 சூலை 1970) ஒரு இந்திய தொல்பொருள் ஆராய்ச்சியாளர் ஆவார். தென்னிந்தியாவில் குறிப்பாக சென்னை மாநகரைச் சுற்றியுள்ள கற்கால, பெருங்கற்கால இடங்களை 1940கள் -1950கள் காலகட்டத்தில் பிரித்தானிய ஆய்வாளர் மோர்டிமர் வீலருடன் சேர்ந்து வெளிக்கொணர்ந்தமைக்காக அறியப்படுகிறார்.

வாழ்க்கை 
மதராசு மாநகரில் (தற்போது சென்னை) 18 சனவரி 1905 அன்று  பிறந்த கிருஷ்ணசாமி  சென்னை மாநிலக் கல்லூரியில் நிலவியல் படிப்பில் இளநிலை மற்றும் முதுநிலை நிலவியல் பட்டப் படிப்பை முடித்தார். பின்னர் பனாரஸ் இந்துப் பல்கலைக்கழகத்தின்  சுரகம் மற்றும் உலோகவியல் துறைப் பேராசிரியராக 1929-ஆம் ஆண்டு வரை பணி செய்தார். பின்னர் 1930-ஆம் ஆண்டில் இந்தியத் தொல்லியல் ஆய்வகத்தில் தொல்லியல் அகழாய்வுப் பயிற்சி பெற்றார்.

சாலார் ஜங் அருங்காட்சியகம் (ஐதராபாத்), இந்திய அருங்காட்சியகம் (கொல்கத்தா) ஆகியவற்றுக்கான இயக்குநராகவும் இந்தியத் தொல்லியல் ஆய்வகத்தின் துணை தலைமை இயக்குநராகவும் பணியாற்றினார்.

கருநாடக மாநிலத் தலைநகர் பெங்களூரில் 15 சூலை 1970 அன்று தன் 66-ஆம் அகவையில் காலமானார்.

ஆய்வு அறிக்கைகள்
 Environmental and Cultural Changes of Prehistoric man near Madras, 1938
 Stone Age in India, 1947

மேற்கோள்கள் 

 

1905 பிறப்புகள்
1970 இறப்புகள்
இந்தியத் தொல்லியலாளர்கள்
மாநிலக் கல்லூரி மேனாள் மாணவர்கள்

தமிழ்நாட்டுக்கு வெளியே இறந்த தமிழ்நாட்டவர்கள்
சமிமா கரீம் சௌத்ரி

சமிமா கரீம் சௌத்ரி (Shamima Karim Choudhury) (பிறப்பு பிப்ரவரி 12, 1951) ஓர் வங்காளதேச இயற்பியலாளரும், கல்வியாளரும், ஆராய்ச்சியாளரும், பெண்கள்-அறிவியல் வழக்கறிஞரும் ஆவார். 44 வருட கற்பித்தல், ஆராய்ச்சிக்குப் பிறகு 30 சூன் 2016 அன்று தாக்கா பல்கலைக்கழகத்தின் இயற்பியல் துறையில் பேராசிரியராக ஓய்வு பெற்றார். இவர் இயற்பியலில் 70க்கும் மேற்பட்ட முதுநிலை, முதுதத்துவமாணி மாணவர்களை மேற்பார்வையிட்டார். இவர் வங்காளதேச இயற்பியல் சங்கத்தின் உறுப்பினராகவும் உள்ளார். இவர் வளரும் உலகத்துக்கான அறிவியல் பெண்களுக்கான அமைப்பு, இயற்பியல் நிறுவனம் போன்ற பல தேசிய அறிவியல் சங்கங்களில் உறுப்பினராக உள்ளார். இவர் வங்காளதேசத்தில் சர்வதேச இயற்பியல் நிறுவனத்தின் குழுத் தலைவராக உள்ளார். இவர் ரோக்கியா மாளிகையின் மேதகராகவும், தாக்கா பல்கலைக்கழகத்தின் இயற்கை அறிவியலில் மேம்பட்ட ஆய்வு மற்றும் ஆராய்ச்சிக்கான போசு மையத்தின் இயக்குநராகவும் பணியாற்றினார். (பேராசிரியர் சத்தியேந்திர நாத் போசு பெயரிடப்பட்டது)

கல்வி 
சமிமா 1971இல் தாக்கா பல்கலைக்கழகத்தில் இயற்பியலில் இளம் அறிவியல் பட்டம் பெற்றார். 1973இல் முதிநிலை அறிவியல் பட்டம் பெற்றார். 1978 முதல் 1982 வரை ஆத்திரேலியாவின் நியூ சவுத் வேல்ஸ் பல்கலைக்கழகத்தில் இயற்பியலில் முனைவர் பட்டம் பெற்றார். 1986 -1988இல் பேராசிரியர் லூயிஸ் ஜான்சனுடன் பணிபுரிந்தார்.  இங்கிலாந்தின் ஆக்சுபோர்டு பல்கலைக்கழகத்தின் மூலக்கூறு உயிர் இயற்பியல் ஆய்வகத்தில் வருகை தரும் விஞ்ஞானியாக இருந்தார்.

அறிவியல், பொறியியல் மற்றும் தொழில்நுட்பத்தில் பாலின சமத்துவத்தை வலியுறுத்தும் பல சர்வதேச மாநாடுகள், இயற்பியலில் பெண்கள் மற்றும் பாலின உச்சிமாநாட்டில் சௌத்ரி அழைக்கப்பட்ட பேச்சாளராக பங்கேற்று வருகிறார்.டெய்லி ஸ்டார் உடனான ஒரு நேர்காணலில், மருத்துவம் அல்லது பிற துறைகளில் சேர்வதோடு ஒப்பிடும்போது இயற்பியல் மற்றும் அறிவியலில் பெண்களின் சதவீதம் விகிதத்தில் குறைவாக இருப்பதாக இவர் சுட்டிக்காட்டினார்.  இவர் தகவல் தொடர்பு தொழில்நுட்பம்,  அறிவியல்,  இயற்பியல் ஆகியவற்றில் பெண்களின் பாலின சமத்துவத்திற்காக தீவிரமாகப் பேசினார்.

அறக்கட்டளை 
வங்காளதேச இயற்பியல் சங்கம் 2015 முதல் ஒவ்வொரு ஆண்டும் சமிமா கரீம் சௌத்ரி அறக்கட்டளை நிதி உதவித்தொகையை வழங்குகிறது. தனது இளம் அறிவியலில் அதிக மதிப்பெண் பெறும் ஒரு மாணவ/ ஒரு மாணவிக்கும் தாக்கா பல்கலைக்கழக இயற்பியல் துறையில் படிக்கும் பின்தங்கிய மாணவர் ஒருவருக்கும் உதவித் தொகை வழங்குகிறது.

சொந்த வாழ்க்கை 
சமிமா சௌத்ரி 1951இல் கொமிலாவில் பிறந்தார். இவரது தந்தை பசுலுல் கரீம் முதல் முஸ்லிம் பேராசிரியரும் கொமிலா விக்டோரியா கல்லூரியின் துணை முதல்வரும் ஆவார். இவரது தாயார் சோகாரா கரீம் ஒரு சமூக சேவகராகவும் கொமில்லாவில் உள்ள அனைத்து பாக்கித்தான் பெண்கள் சங்கத்தின் துணைத் தலைவராக இருந்தார். வங்காளதேச உயிரி தொழில்நுட்பவியலாளரும் அணு விஞ்ஞானியுமான நய்யும் சௌத்ரி என்பவரை மார்ச் 7, 1976 இல் மணந்தார். இவர்களுக்கு இரண்டு குழந்தைகள் உள்ளனர்.

சான்றுகள்

வெளி இணைப்புகள் 

1951 பிறப்புகள்
வாழும் நபர்கள்
வங்காளதேச அறிவியலாளர்கள்
வைத்யநாத் மிசுரா

முனைவர் வைத்யநாத் மிசுரா (Baidyanath Misra) ஒடிசா மாநிலத்தைச் சேர்ந்த ஒரு இந்திய பொருளாதார நிபுணரும், கல்வியாளரும், எழுத்தாளரும், நிர்வாகியும் ஆவார். இவர் ஒடிசா வேளாண்மை மற்றும் தொழில்நுட்ப பல்கலைக்கழகத்தின் துணை வேந்தராக பணியாற்றினார். ஒடிசா மாநில திட்டக் குழுவின் துணைத் தலைவர், ஒடிசாவின் முதல் மாநில நிதி ஆணையத்தின் தலைவர், ஒடிசா மாநில நலச் செயலாளர் வாரியம், ஒரிசா பொருளாதார சங்கத்தின் நிறுவனர் செயலாளர் மற்றும் தலைவர்,  வளர்ச்சி ஆய்வுகளுக்கான நபக்ருஷ்ணா சௌத்ரி மையத்தின் நிறுவனர் இயக்குநர் மற்றும் தலைவர் போன்ற பல்வேறு பொறுப்புகளையும் வகித்துள்ளார். ஆங்கிலத்தில் 16 புத்தகங்களையும், ஒடியாவில் 20 புத்தகங்களையும் எழுதியுள்ளார்.இவர் பல முன்னணி ஒடியா பத்திரிகைகளில் கட்டுரையாளராகவும் இருந்தார். ஏழை மற்றும் தாழ்த்தப்பட்ட மக்களுக்கு உதவுவதற்காக இவர் ஒடிசா முழுவதும் பல முகாம்களை ஏற்பாடு செய்தார்.

கல்வி 
இவர் ராவன்ஷா கல்லூரியில் பொருளாதாரத்தில் இளங்கலை பட்டமும், அதைத் தொடர்ந்து அலகாபாத் பல்கலைக்கழகத்தில் முதுகலை பட்டமும் பெற்றார். இவர் பென்சில்வேனியா பல்கலைக்கழகத்தின் வார்ட்டன் பள்ளியில் பொருளாதாரத்தில் மற்றொரு முதுகலை பட்டத்தை புல்பிரைட் உதவித்தொகையில் முடித்தார். அங்கு இவர் நோபல் பரிசு பெற்ற சைமன் கஸ்நெட்ஸின் கீழ் படித்தார். இந்தியா திரும்பிய பிறகு, இவர் உத்கல் பல்கலைக்கழகத்தில் முனைவர் பட்டம் பெற்றார்.

தொழில் 
ராவன்ஷா கல்லூரியில் விரிவுரையாளராக தனது வாழ்க்கையைத் தொடங்கிய இவர், உத்கல் பல்கலைக்கழகத்திற்கு பேராசிரியராகவும் பகுப்பாய்வு மற்றும் பயன்பாட்டுப் பொருளாதாரத் துறையின் தலைவராகவும் சென்றார். அங்கு இவர் இந்திய ரிசர்வ் வங்கி, பாரத ஸ்டேட் வங்கி ஆகியவற்றின் நிதியுதவியுடன் இரண்டு கல்வி இருக்கைகளை நிறுவினார். இவர் 1981 முதல் 1985 வரை ஒடிசா வேளாண்மை மற்றும் தொழில்நுட்ப பல்கலைக்கழகத்தின் துணை வேந்தராக பணியாற்றினார்  அங்கிருந்த காலத்தில், புவனேசுவரம்பொறியியல் மற்றும் தொழில்நுட்பக் கல்லூரி, சம்பல்பூர் விவசாயக் கல்லூரி, புவனேசுவரம் மனையியல் அறிவியல் கல்லூரி, கஞ்சாம் மீன்வளக் கல்லூரி, ஆகியவற்றை நிறுவினார். இவர் 1985 முதல் 1990 வரை ஒடிசா மாநில திட்டக் குழுவின் தலைவராக இருந்தார். 1987 ஆம் ஆண்டில், இவர் புவனேசுவரத்தில் நபக்ருஷ்ணா சௌத்ரி மேம்பாட்டு ஆய்வுகளுக்கான மையத்தை நிறுவினார், இது இந்திய சமூக அறிவியல் ஆய்வுக் கழகம், இந்திய அரசு ஒடிசா அரசு ஆகியவற்றால் கூட்டாக நிதியளிக்கப்பட்டது. அவர் இந்திய திட்டக் குழு , ஒடிசா ஊதியக் குழுவின் பொருளாதார வல்லுநர்கள் குழுவில் உறுப்பினராகவும் இருந்தார்.

குடும்பம் 
இவர் கோர்தாவில் மகாதேவ் மிசுரா -மாணிகா தேவிக்கு பிறந்தார். இவர் இல்லத்தரசியும் கலைத்துறையில் முதுகலை பட்டதாரியுமான வசந்தி என்பவரை மணந்தார். இவர்களுகு விஜயலட்சுமி என்ற ஒரு மகளும். வசந்த், ஜெயந்த், சுகந்த் என்ற மூன்று மகன்களும் உள்ளனர்.

மேற்கோள்கள் 

2019 இறப்புகள்
1920 பிறப்புகள்
ஒடிசா நபர்கள்
இந்திய சமூக அறிவியலாளர்கள்
இந்தியப் பொருளியலாளர்கள்
சென்னை கால்நடை மருத்துவ கல்லூரி

சென்னை கால்நடை மருத்துவக் கல்லூரி (Madras Veterinary College) தமிழ்நாடு கால்நடை மற்றும் கால்நடை அறிவியல் பல்கலைக்கழகத்துடன் இணைந்த கல்லூரி ஆகும், இந்தியாவில் சென்னை , வேப்பேரியில் அமைந்துள்ள ஒரு கால்நடை மருத்துவக் கல்லூரி ஆகும். இந்த கல்லூரி 1 அக்டோபர் 1903 அன்று டோப்ளின் ஹால் எனப்படும் ஒரு சிறிய கட்டிடத்தில் நிறுவப்பட்டது.

இக்கல்லூரி 1936 இல் மெட்ராஸ் பல்கலைக்கழகத்துடன் இணைந்தது மற்றும் இந்தியாவில் கால்நடை மருத்துவத்தில் இளங்கலை பட்டம் வழங்கும் முதல் கல்லூரி ஆனது. 1989 ஆம் ஆண்டில், இந்தியாவின் முதல் கால்நடை பல்கலைக்கழகம், தமிழ்நாடு கால்நடை மற்றும் விலங்கு அறிவியல் பல்கலைக்கழகம் (தனுவாஸ்) உருவாக்கப்பட்டது, மேலும் இந்த கல்லூரி அதனுடன் இணைக்கப்பட்டது.

வழங்கப்படும் படிப்புகள் 
 இளம் அறிவியல் கால்நடை அறிவியல்
 முதுநிலை கால்நடை அறிவியல்
 முனைவர் பட்டம்
 துணை விலங்கு பயிற்சியில் பட்டயப்படிப்பு

எம்விசி போதனா மருத்துவமனை 
எம்விசி போதனா மருத்துவமனை நாட்டின் மிகப்பெரிய, விரிவான வசதிகளுடன் உள்ளது. விலங்கு மருத்துவமனையில் கதிரியக்கவியல், அல்ட்ராசோனோகிராபி, டாப்ளர் அல்ட்ராசவுண்ட், சிடி ஸ்கேன், எக்கோ கார்டியோகிராம், வீடியோ எண்டோஸ்கோபி, லேபராஸ்கோபி மற்றும் சிறிய விலங்கு அறுவை சிகிச்சை ஆகியவை உள்ளன. கூடுதலாக, மருத்துவமனையில் சிறிய விலங்குகளுக்கான ஹீமோடையாலிசிஸ் வசதியும் மற்றும் ஒரு சிறப்பு ரேபிஸ் வார்டும் உள்ளது.

இந்த கால்நடை மருத்துவமனை இந்தியா முழுவதிலுமிருந்து குதிரைகள், உள்நாட்டு அசைபோடும் விலங்குகள் மற்றும் சிறிய விலங்குகள் என சிகிச்சைக்கு பரிந்துரை செய்யப்படுகிறது. நடமாடும் மருத்துவ  வசதிகளும் இருந்தன.

இதனையும் காண்க 

 இராஜீவ் காந்தி கால்நடை மற்றும் விலங்கு அறிவியல் கல்லூரி

வெளி இணைப்புகள் 
 Madras Veterinary College
 Tamilnadu Veterinary and Animal Sciences University

மேற்கோள்கள்

சென்னையில் உள்ள பல்கலைக்கழகங்களும் கல்லூரிகளும்
கு. அ. பாண்டியன்

கு. அ. பாண்டியன் (K. A. Pandian) என்பவர் இந்திய அரசியல்வாதி மற்றும் தமிழகச் சட்டமன்ற உறுப்பினர் ஆவார். இவர் கடலூர் மாவட்டம் காட்டுமன்னார்கோவிலைச் சார்ந்தவர். இவர் சிதம்பரம் அண்ணாமலைப் பல்கலைக்கழகத்தில் முதுகலைப் பட்டம் பெற்றவர். இவர் 2016 மற்றும் 2021 ஆகிய ஆண்டுகளில் நடைபெற்ற தமிழ்நாடு சட்டப்பேரவை தேர்தலில் சிதம்பரம் தொகுதியில் அனைத்திந்திய அண்ணா திராவிட முன்னேற்றக் கழக வேட்பாளராகப் போட்டியிட்டு தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

மேற்கோள்கள் 

இந்தியத் தமிழர்
16 ஆவது தமிழ்நாடு சட்டமன்ற உறுப்பினர்கள்
வாழும் நபர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
ஜெ. ஜெ. எபினேசர்

ஜான் எபினேசர் என்ற ஜெ. ஜெ. எபினேசர் (J. J. Ebenezer) தமிழ்நாட்டைச் சேர்ந்த இந்திய அரசியல்வாதி ஆவார். இவர் சென்னை தண்டையார்பேட்டையில் வசித்து வருகிறார். எபினேசர் சிதம்பரம் அண்ணாமலைப் பல்கலைக்கழகத்தில் முதுகலைப் பட்டம் பெற்றுள்ளார். திராவிட முன்னேற்றக் கழகத்தின் உறுப்பினரான இவர் 2021ஆம் ஆண்டு டாக்டர் ராதாகிருஷ்ணன் நகர் சட்டமன்றத் தொகுதிக்கு நடைபெற்ற தேர்தலில் போட்டியிட்டு தமிழகச் சட்டமன்ற உறுப்பினராகத் தேர்ந்தெடுக்கப்பட்டார்.

மேற்கோள்கள் 

இந்தியத் தமிழர்
16 ஆவது தமிழ்நாடு சட்டமன்ற உறுப்பினர்கள்
வாழும் நபர்கள்
திராவிட முன்னேற்றக் கழக சட்டமன்ற உறுப்பினர்கள்
கறுக்காடி

கறுக்காடி அல்லது வற்றல் இறால் (Pandalus borealis) என்பது  வடக்கு அத்திலாந்திக் மற்றும் வடக்கு பசிபிக் பெருங்கடல்களின் குளிர்ந்த பகுதிகளில் காணப்படும் ஒரு வகை கரிடியன் இறால் ஆகும்.   இப்போது இவை ஒரு தனி இனமாக சிலரால் கருதப்படுகிறன.  ஐக்கிய நாடுகளின் உணவு மற்றும் வேளாண்மை அமைப்பு இவற்றை வடக்கு இறால் என்று குறிப்பிடுகிறது. மற்ற பொதுவான பெயர்களாக இளஞ்சிவப்பு இறால், ஆழ்கடல் இறால், நோர்டிக் இறால், பெரிய வடக்கு இறால், வடக்கு இறால், குளிர்நீர் இறால் மைனே இறால் ஆகியவை ஆகும்.

பரவல் 
கறுக்காடி இறால்களானது 20 முதல் 1,330 மீ (66-4,364 அடி) ஆழத்தில், 0 முதல் 8 °C (32-46 °F) வெப்பநிலை கொண்ட தண்ணீரில் மென்மையான சேற்றின் அடிப்பகுதியில், வாழ்கிறது. இருப்பினும் இது 9 முதல் 1,450 மீ (30-4,757 அடி) ஆழம் வரையிலும்,  −2 முதல் 12 °C (28-54 °F) வெப்ப நிலை உள்ள இடங்களிலும் பதிவு செய்யப்பட்டுள்ளது.  கறுகாடி இறால்கள்   32 முதல் 35 பிபிடி வரையிலான உப்புத்தன்மை கொண்ட உவர் நீரில் செழித்து வளர்கின்றன. இந்த இறால்களின் வாழ்க்கைச் சுழற்சி அவை இருக்கும் இடத்தைப் பொறுத்து அமைகிறது. இதை ஒரு கிளையினமாக கருதுவதற்குப் பதிலாக, வட பசிபிக் மக்கள் பெரும்பாலும் ஒரு தனி இனமாக அங்கீகரிக்கின்றனர்.

உடலியல் 
சிவப்பு நிற மிகளாய் வற்றல் போன்ற தோற்றம் கொண்டது இந்த இறால்கள் ஆகும்.
இவற்றின் எட்டு ஆண்டு ஆயுட்காலத்தில், ஆண் இறால்கள் 12 செ.மீ (4.7 அங்குலம்) நீளம்வரையும், பெண் இறால்கள் 16.5 செமீ (6.5 அங்குலம்) நீளம்வரை எட்டுகின்றன. இவை அளிவில் சிறிய இறால்கள் ஆகும். இந்த இறால்கள் தங்கள் பல்வேறு வயது, இறாலின் அளவு, நீரின் வெப்பநிலை மாற்றங்கள் போன்றவற்றால் பாலின மாற்றம் அடைகின்றன. நீரின் வெப்பநிலை அதிகரிப்புது வேகமான வளர்ச்சியுடன் தொடர்புடையதாக உள்ளது.

இந்த இறால் ஒரு இருபாலுயிரி ஆகும். குறிப்பாக இவை ஆணாகப் பிறக்கிறன. ஆனால் ஏறக்குறைய இரண்டரை வயதுக்குப் பிறகு இவற்றின் விரைகள் கருப்பைகளாக மாறி பெண்ணாக ஆகின்றன. பின்னர்  தங்கள் வாழ்நாள் முழுவதும் பெண்ணாகவே வாழ்ந்து முடிக்கிறன. இந்த இறாலின் முட்டையிடும் பருவம் கோடையின் பிற்பகுதியில் பொதுவாக கடலில் தொடங்குகிறது.  இலையுதிர்காலத்தின் துவக்கத்தில், பெண் இறால்கள் தங்கள் வயிற்றில் இருந்து முட்டைகளை வெளியேற்றத் தொடங்குன்றன. இந்த சமயத்தில் இவை கரையோரமாக நகரும். குளிர்காலத்தில் இவற்றின் முட்டைகள் குஞ்சு பொரிக்கும்.

பயன்கள் 
இந்த இறால்கள் மனிதர்களுக்கு உணவாவதும் அல்லாமல் வேறு வகைகளிலும் பயன்படுகின்றன. இதன் மேலோட்டில் ஒரு நொதியம்  உள்ளது. அதில் இருந்து சிட்டோசன் என்ற வேதிப் பொருள் பெறப்படுகிறது. இது காயங்களுக்கு மருந்தாகவும், திராட்சைச் சாற்றை வடிகட்டவும், இயற்கை வேளாண்மையில் மண்ணை வளப்படுத்தவும் பயன்படுத்தப்படுகிறது.

குறிப்புகள்

வெளி இணைப்புகள் 

 

கடல்வாழ் உயிரினங்கள்
கொ. இராமசாமி

கொ. இராமசாமி (K. Ramasamy)(பிறப்பு 1926 திசம்பர் 26)  என்பவர் இந்திய அரசியல்வாதி மற்றும் முன்னாள் தமிழ்நாடு சட்டமன்ற உறுப்பினர் ஆவார். இவர் 1977ஆம் ஆண்டு நடைபெற்ற தேர்தலில் சிவகாசி தொகுதியிலிருந்து ஜனதா கட்சி வேட்பாளராகத் தமிழ்நாடு சட்டமன்றத்திற்குத் தேர்ந்தெடுக்கப்பட்டார். இவர் 25 ஆண்டுகளுக்கும் மேலாகச் சிவகாசி ஊராட்சி ஒன்றியத்தின் தலைவராக பணியாற்றினார். இதன் பின்னர் இந்திய தேசிய காங்கிரசு கட்சியில் சேர்ந்தார்.

மேற்கோள்கள் 

வாழும் நபர்கள்
1926 பிறப்புகள்
அகத்மாத்தோர்

அகத்மாத்தோர் (agadmator) என அழைக்கப்படும் அந்தோனியோ ராதிச் (Antonio Radić; பிறப்பு: 16 சூன் 1987), ஒரு குரோவாசிய  யூடியூப் பதிவரும், சதுரங்க ஆட்டக்காரரும் ஆவார். இவரின் யூடியூப் ஓடையின் பெயர் அகத்மாத்தோரின் சதுரங்க ஓடை (agadmator's chess channel) ஆகும். 2021 பிப்ரவரி 7 அன்று இவரது ஓடை 1,000,000 சந்தாதாரர்களைக் கடந்தது. ராதிச்சின் ஓடையில் உள்ள காணொளிகள் மொத்தம் 500 மில்லியனுக்கும் அதிகமான பார்வைகளைப் பெற்றுள்ளன. அவரது ஓடையில், இராதிச் சமீபத்திய மற்றும் வரலாற்று முக்கியத்துவம் வாய்ந்த சதுரங்க விளையாட்டுகளை மதிப்பாய்வு செய்கிறார்.

அமெரிக்க சதுரங்க எழுத்தாளர் கர்னல் டேவிட் ஏ. ஹேட்டர் அவரை "யூடியூப்பின் முன்னணி சதுரங்க  ஓடையாளர்களில் ஒருவர்" என்று குறிப்பிட்டுள்ளார்.

பின்னணி 
இராதிச்சின் வசிப்பிடம் குரோவாசியாவில் கிரித்சேவிச் ஆகும். பீடே மாஸ்டரான அவரது தாத்தா அண்டோ கிரண்ஜிச், இவருக்கு நான்கு வயதில் சதுரங்கத்தை அறிமுகப்படுத்தினார். இருப்பினும், அவர் பின்னர் விளையாடுவதை நிறுத்தி, 17 வயது வரை சதுரங்கத்திற்கு திரும்பவில்லை. இராதிச்சின் உச்ச பிடே ஈலோ மதிப்பீடு 2010 ஜூலை 2010 இல் அடையப்பட்டது (அக்டொபர் 2021இல் அவரின்  மதிப்பீடு 1949). இவர் அதிக சர்வதேச போட்டிகளில் பங்கேற்கவில்லை என்றாலும், செஸ்.காம், லிசெஸ் போன்ற பல்வேறு இணைய சதுரங்க தளங்களில் விளையாடுகிறார்.

யூடியூப் ஓடை 
ரெடிக் முதலில் தனது யூடியூப் சேனலைத் 2007-இல் தொடங்கினார். அப்போது அவர் தனது தந்தையுடன் இணைந்து திருமணக் காணொளிப் பதிவராகப் பணியாற்றினார். அவர் தனது வியாபாரத்தை விளம்பரப்படுத்த திருமணக் காணொளிகளை தனது ஓடையில் வெளியிட்டார். அவர் பின்னர் 2016-இல் சதுரங்கக் காணொளிகளை வெளியிடத் தொடங்கினார். அவரது யூடியூப் ஓடை 2017-இல் சுமார் 20,000 சந்தாதாரர்களை அடைந்து அவரது வழக்கமான வருமானத்தை விட அதிக வருமானத்தை ஈட்டித் தந்தது. முழு நேரமும் ஓடையில் கவனம் செலுத்த ரெடிக் தனது திருமண வீடியோகிராபர் தொழிலை கைவிட்டார். கிட்டத்தட்ட ரெடிக்கின் அனைத்துக் காணொளிகளும் ஒரே வடிவத்தைப் பின்பற்றுகின்றன: ஒரு சதுரங்க விளையாட்டின் விமர்சனம். அவர் வழக்கமாக தினசரி அடிப்படையில் புதிய காணொளிகளை  வெளியிடுவார், 24 மணி நேரத்திற்குள் பெரிய போட்டிகளின் விளையாட்டுகளை  மதிப்பாய்வு செய்வார். உலக சதுரங்க வாகையாளர் 1921 போட்டியின் விளையாட்டுகள் போன்ற பல வரலாற்று முக்கியத்துவம் வாய்ந்த சதுரங்கப் போட்டிகள் பற்றிய அவரது மதிப்பாய்வுகள் தொடராக அமைக்கப்பட்டுள்ளன.  அவரது மிகவும் பிரபலமான காணொளி "சதுரங்க வரலாற்றில் சிறந்த இராணி தியாகம்" என்ற தலைப்பில் உள்ளது. அந்தக் காணொளி 2021 செப்டம்பர் நிலவரப்படி 6.3 மில்லியன் பார்வைகளைப் பெற்றுள்ளது. அந்தக் காணொளியில், அவர் 1962-இல் நடந்த ரசீத் நெசுமெத்தீனொவ், ஒலெக் செர்னிக்கோவ் இடையேயான ஒரு விளையாட்டை பகுப்பாய்வு செய்கிறார்.

2021 பிப்ரவரி 7 இல், இவரது ஓடை 1 மில்லியன் சந்தாதாரர்களை எட்டியது. இந்த சாதனையை செய்த  முதல் சதுரங்க ஓடையாளர் இவர் ஆவார். இவருக்குப் பின்னர் இகாரு நகமுரா, லெவி ரோஸ்மன் ஆகியோர் இந்த மைல்கல்லை எட்டியுள்ளனர்.

மேற்கோள்கள்

வெளி இணைப்புகள் 
Official website

வாழும் நபர்கள்
1987 பிறப்புகள்
யூடியூப் பதிவர்கள்
குரோவாசிய சதுரங்க வீரர்கள்
மெராபி எரிமலை

மெராபி எரிமலை (Mount Merapi) இந்தோனேசியா நாட்டின் சாவகத் தீவில், நடுச் சாவக மாகாணத்திற்கும், யோகியாக்கார்த்தா சிறப்புப் பகுதிக்கும் இடையில் அமைந்துள்ள முனைப்பன சுழல் வடிவ எரிமலை ஆகும். இது இந்தோனேசியாவில் மிகவும் சுறுசுறுப்பான எரிமலைகளில் ஒன்றாகும். இது 1548-ஆம் ஆண்டு முதல் தொடர்ந்து வெடித்து வருகிறது. இந்த எரிமலை 2.4 மில்லியன் மக்கள் தொகை கொண்ட யோக்யகர்த்தா நகரத்திற்கு வடக்கே சுமார் 28 கிலோ மீட்டர் (17 மைல்) தொலைவில் உள்ளது.  மேலும் ஆயிரக்கணக்கான மக்கள் எரிமலையின் ஓரங்களில் வாழ்கின்றனர். இது கடல் மட்டத்திலிருந்து 1,700 மீட்டர் (5,577 அடி) உயரத்தில் அமைந்துள்ளது. மலை உச்சியில் இருந்து புகை வெளியேறுவதை அடிக்கடி காணலாம். மெராபி எரிமலை பல வெடிப்புகளால் உயிரிழப்புகளை ஏற்படுத்தியுள்ளது.  2006 மற்றும் 2010 ஆண்டுகளில் மெராபி எரிமலையில் பலத்த வெடிப்புகளால் பேரளவு உயிரிழப்புகள் ஏற்பட்டன.

27 மார்ச் 2021 அன்று, மற்றொரு சிறிய வெடிப்பு ஏற்பட்டது.. 8 ஆகத்து  2021 அன்று மெராபி மீண்டும் வெடிக்கத் தொடங்கியது. எரிமலையின் சரிவில் புதிய எரிமலை குழம்புகளை வெளியேற்றியது.. 16 ஆகத்து  2021 அன்று, எரிமலை மீண்டும் வெடித்து, சாம்பல் மேகத்தை காற்றில் ஏற்றி, அதன் பள்ளத்தில் சிவப்பு எரிமலைக் குழும்புகளைப் பாய்வித்தது. வெடிப்புகள் எரிமலையில் இருந்து 3.5 கிலோமீட்டர் (2 மைல்) தொலைவுக்கு மேகங்களைத் தூண்டி, சாம்பலில் உள்ளூர்ப் பகுதிகளை மூடிமறைத்தன. [12]

மேற்கோள்கள்

எரிமலைகள்
இந்தோனேசியாவின் எரிமலைகள்
இந்தோனேசியாவின் புவியியல்
ஜீவன் தியாகராஜா

ஜீவன் தியாகராஜா (Jeevan Thiagarajah) இலங்கைத் தமிழ் குடிமைப் பணியாளரும், மனித உரிமை, சமூகச் செயற்பாட்டாளரும், வழக்கறிஞரும், முன்னாள் வட மாகாண ஆளுநரும் ஆவார்.

பணி 
ஜீவன் தியாகராஜா இவர் இலங்கையில் அரசு சார்பற்ற நிறுவனங்களில் 1984 முதல் செயற்பட்டு வந்தார். இலங்கையின் அரசு சார்பற்ற அமைப்பான மனித உரிமைகள் நிறுவனத்தின் தலைவராகவும், மனிதநேய நிறுவனங்களின் கூட்டமைப்பின் நிர்வாக இயக்குநராகவும் பணியாற்றினார். 2020 திசம்பரில் இலங்கை தேர்தல்கள் ஆணையத்தில் உறுப்பினராக நியமிக்கப்பட்டார். 2021 அக்டோபர் 11 இல் அரசுத்தலைவர் கோட்டாபய ராஜபக்ச இவரை 8-வது வட மாகாண ஆளுநராக நியமித்தார். 2023 மே 15 வரை இவர் இப்பதவியில் இருந்தார்.

மேற்கோள்கள்

வெளி இணைப்புகள் 
 Evolving Role of the NGO Sector in the Post-Tsunami Recovery of Sri Lanka
 voices of reconciliation
 Jeevan Thiagarajah 
 Fears for Sri Lanka human rights
 European parliament Committee on Development

இலங்கையின் வட மாகாண ஆளுநர்கள்
வாழும் நபர்கள்
இலங்கைத் தமிழ் செயற்பாட்டாளர்கள்
ஆரஞ்சு புள்ளி முட்டாள் கிளாத்தி

ஆரஞ்சுப் புள்ளி முட்டாள் கிளாத்தி (Orange spotted filefish)  என்பது  இந்தோ பசிபிக் பெருங்கடலில்  பவளப் பாறைகளில் காணப்படும் மொனகாந்திடே குடும்பத்தைச் சேர்ந்த ஒரு முட்டாள் கிளாத்தி மீன் ஆகும்.

ஆரஞ்சு புள்ளி முட்டாள் கிளாத்தி மீன்கள் வெளிர் நீல நிற உடலில் ஆரஞ்சு-மஞ்சள் நிறப் புள்ளிகளை எட்டு நீளமான வரிசையில் கொண்டிருக்கும். கடலில் இது  அக்ரோபோரா பாலிப்பஸ் என்ற ஒருவகை பவளப் பாறையை மட்டுமே உணவாக கொள்கிறது.

மீன் காட்சியகத்தில் 
இவை பெரும்பாலும் மீன் காட்சிச்சாலை வர்த்தகத்தில் விற்பனை செய்யப்படுகின்றன. இவற்றில் சில மீன்கள் வளர்ப்புத் தொட்டிகளில் நீண்ட காலம் உயிர் வாழ்கின்றன. உயிருள்ள  பவளப்பாறைகளை இவற்றை வளர்க்கும் தொட்டிகளில் இடாவிட்டால் இந்த மீன்களை  பராமரிப்பது கடினம். இந்த மீன்களை இதே இன மீன்கள் உள்ள தொட்டிகளில் வளர்க்கவேண்டும். அல்லது  கடற்குதிரை, கடல் கொவிஞ்சி  போன்ற மிகவும் சாதுவான கடல் உயிரினங்கள் உள்ள தொட்டிகளில் வெற்றிகரமாக வளர்க்கலாம்.

கடலில் 

ஆரஞ்சுப் புள்ளி முட்டாள் கிளாத்தி மீன்கள்  அக்ரோபோரா பவளப் பாறைகளை  விரும்பி உண்கின்றன. இந்த குறிப்பிட்ட பவளப் பாறைகளை உண்பதால் இவற்றில் உடல் மணம் மாறுகின்றது. இதனால் இவற்றை வேட்டையாடும் கோட் போன்ற இயற்கை எதிரிகளின் மோப்பத்தில் இருந்து தப்பிவிடுகிறது. இந்த பண்பு மற்ற முதுகெலும்பிகளிடம் காணப்படாதது. மேலும் இவற்றின் உள்ள வண்ணப் புள்ளிகளைக் கொண்டு உருமறைப்பு கொள்கின்றன.

குறிப்புகள்

வெளி இணைப்புகள் 

 
 
 

மீன்கள்
மா. சின்னதுரை

மா. சின்னதுரை (M. Chinnadurai) என்பவர் தமிழ்நாட்டைச் சேர்ந்த இந்திய அரசியல்வாதி ஆவார். இவர் இந்தியப் பொதுவுடைமைக் கட்சி (மார்க்சிஸ்ட்) உறுப்பினர் ஆவார். சின்னதுரை புதுக்கோட்டை மாவட்டம் புனல்குளம் கிராமத்தினைச் சார்ந்தவர். இவர். 2021ஆம் ஆண்டு நடைபெற்ற தமிழ்நாடு சட்டப் பேரவைப் பொதுத்தேர்தலில் கந்தர்வக்கோட்டை சட்டமன்றத் தொகுதியில் இந்தியப் பொதுவுடைமைக் கட்சியின் வேட்பாளராகப் போட்டியிட்டு தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டுள்ளார்.

மேற்கோள்கள் 

இந்தியத் தமிழர்
16 ஆவது தமிழ்நாடு சட்டமன்ற உறுப்பினர்கள்
தமிழ்நாடு சட்டமன்ற உறுப்பினர்கள்
வாழும் நபர்கள்
களத்தில் சந்திப்போம்

களத்தில் சந்திப்போம் (Kalathil Santhippom) என்பது 2021ஆம் ஆண்டு ஆர். அசோக் எழுதிய உரையாடல்களுடன் என். ராஜசேகர் எழுதி இயக்கிய இந்திய தமிழ் மொழி விளையாட்டு மசாலா திரைப்படமாகும். இந்த படத்தில் ஜீவா, அருள்நிதி, மஞ்சிமா மோகன் ,பிரியா பவானி சங்கர் ஆகியோர் நடித்துள்ளனர். இந்தப் படம் கபடி விளையாட்டையும், ஆரம்பத்தில் போட்டியாளர்களாக கருதப்பட்ட அசோக், ஆனந்த் ஆகிய இருவரின் நட்பை அடிப்படையாகக் கொண்டது. இந்த படத்தில் நடித்த நடிகர் நாடோடிகள் கோபால் திரைப்பட வெளியீட்டிற்கு முன்னதாக 5 மார்ச் 2020இல் இறந்து போனார். இது 5 பிப்ரவரி 2021 அன்று திரையரங்குகளில் வெளியிடப்பட்டு, விமர்சகர்களிடமிருந்து நேர்மறையான விமர்சனங்களைப் பெற்றது.

நடிகர் 

 அசோக்காக ஜீவா 
 ஆனந்தாக அருள்நிதி 
 காவ்யாவாக மஞ்சிமா மோகன்
 சோபியாவாக பிரியா பவானி சங்கர்
 அப்பச்சியாக ராதாரவி 
 புலியாக ரோபோ சங்கர்
 பாட்டிலாக பாலா சரவணன்
 அசோக்கின் தந்தியாக இளவரசு 
 அசோக்கின் தாயாக சிறீரஞ்சனி
 ஆனந்தின் தந்தையாக நாடோடிகள் கோபால் 
 ஆனந்தின் தாயாக ரேணுகா 
 காவ்யாவின் தந்தை தென்னரசாக வேல ராமமூர்த்தி 
 சோபியாவின் தந்தை ஆடுகளம் நரேன் 
 காசியாக ஜி. மாரிமுத்து 
 புல்லட் பாண்டியாக சம்பத் ராம்
 சிறப்புத் தோற்றத்தில் பா. விஜய் 
 சிறப்புத் தோற்றத்தில் பிரயாகா மார்ட்டின்

கதைச் சுருக்கம் 
ஆனந்த் ( அருள்நிதி ), அசோக் ( ஜீவா ) ஆகிய இருவரும் சடுகுடு மைதானத்தில் போட்டியாளர்கள். ஆனால் மைதானத்திற்கு வெளியே நெருங்கிய நண்பர்களாக உள்ளனர். திரைப்படம் அடிப்படையில் அவர்கள் குடும்பங்கள் மற்றும் தனிப்பட்ட காதல் உறவுகள் தொடர்பாக அவர்கள் ஒன்றாக எதிர்கொள்ளும் தடைகளை ஆராய்கிறது. அதையெல்லாம் அவர்கள் எப்படி சமாளிக்கிறார்கள் என்பதை ஆராயும் படமாகச் செல்கிறது.

படத்தின் இசையையும் பின்னணி இசையையும் யுவன் சங்கர் ராஜா இசையமைத்துள்ளார். பாடல்களை பா.விஜய்,  விவேகா ஆகிய இருவரும் எழுதியுள்ளனர். "யார் அந்த ஓவியத்தாய்"என்ற முதல் தனிப்பாடல் 26 அக்டோபர் 2020இல் வெளியிடப்பட்டது. பார்வையாளர்களிடமிருந்து நேர்மறையான விமர்சனங்களைப் பெற்றது.

சான்றுகள்

வெளி இணைப்புகள் 
 

இந்தியத் தமிழ்த் திரைப்படங்கள்
யுவன் சங்கர் ராஜா இசையமைத்துள்ள திரைப்படங்கள்
மசாலாத் திரைப்படங்கள்
2021 தமிழ்த் திரைப்படங்கள்
ஜீவா நடித்துள்ள திரைப்படங்கள்
ராதாரவி நடித்த திரைப்படங்கள்
அபிநந்தன் இராமானுஜம்

அபிநந்தன் ராமானுஜம் (Abinandhan Ramanujam) தமிழ்நாட்டின் சென்னையைச் சேர்ந்த ஒரு இந்திய ஒளிப்பதிவாளர் ஆவார். இவர் மலையாளம், தமிழ் , பாலிவுட் படங்களில் பணியாற்றுகிறார்.

ஆரம்ப கால வாழ்க்கை 
அபிநந்தன் ராமானுஜம் சென்னையில் பிறந்தார். இவர் எல். வி. பிரசாத் திரைப்படம் மற்றும் தொலைக்காட்சி நிறுவனத்தில் தங்கப் பதக்கத்துடன் பட்டம் பெற்றார். பின்னர் இவர் கோயம்புத்தூர் ஜி. ஆர். தாமோதரன் அறிவியல் கல்லூரியில் காட்சி தொடர்பாடல் பாடத்தை பயின்றார். சிறுவயதிலிருந்தே அபிநந்தன் புகைப்படம் எடுப்பதில் ஆர்வம் கொண்டிருந்தார். இவரது தந்தை இராமானுஜம் ஒரு வங்கி அதிகாரியாக இருந்தார். அவர் எப்போதும் இவரை வேலையில் ஊக்குவித்தார். இவரது தந்தை வைத்திருந்த பழைய யாசிகா புகைப்படக் கருவியில் பயிற்சி செய்தார். இவரது தந்தை இவருக்கு வழிகாட்டியாக இருந்தார். பள்ளி, கல்லூரி நாட்களில், அபிநந்தன் பல திரைப்பட தயாரிப்பு போட்டிகளில் பங்கேற்றார்.

தொழில் 
அபிநந்தனின் போஸ்ட்மேன் என்ற திரைப்படம் 2009இல் சிறந்த திரைப்படம் அல்லாத பிரிவில் தேசிய விருது பெற்றது. இயக்குநர் பிஜோய் நம்பியாரிடமிருந்து தனது முதல் வாய்ப்பை  பெற்றார். படப்பிடிப்பைத் தவிர, அபிநந்தனுக்குப் பயணம் செய்வது பிடிக்கும். திரைப்படத் தயாரிப்பாளர் லிஜோ ஜோஸ் பெல்லிசேரியுடன் இவரது பணி மிகவும் பாராட்டப்பட்டது.

மேற்கோள்கள்

வெளி இணைப்புகள் 
 Abinandhan Ramanujam on imdb

தொழில் வாரியாக தமிழர்கள்
தமிழ்த் திரைப்பட ஒளிப்பதிவாளர்கள்
நாடோடிகள் கோபால்

நாடோடிகள் கோபால் (Naadodigal Gopal) ஓர் குணச்சித்திர நடிகரும், நகைச்சுவை நடிகரும் ஆவார். இவர் தமிழ்த் திரைப்படங்களில் பணியாற்றினார்.

தனிப்பட்ட வாழ்க்கை 
இவர் ஈரோட்டில் பணிபுரியும் பள்ளி ஆசிரியரான கவிதா என்பவரை திருமணம் செய்து கொண்டார். இவர்களுக்கு 2 மகள்கள் (இரட்டையர்கள்) உள்ளனர்.

தொழில் 
ஒரு விவசாயியான கோபால் நாடோடிகள் (2009) என்ற படத்தில் அனன்யாவின் தந்தையாக அறிமுகமானார். பின்னர் ராஜா மந்திரி (2016) கலையரசன், காளி வெங்கட் ஆகியோரின் தந்தையாக நடித்தார். நம்ம வீட்டு பிள்ளை (2019) படத்தில் சிவகார்த்திகேயனின் சாராய மாமாவின் நடிப்பு பாராட்டைப் பெற்றது. அதன்பிறகு இவர் பல படங்களில் நடித்துள்ளார்.  நாடோடிகள் 2 (2020) இவருடைய கடைசி படமாக இருந்தது.

இறப்பு 
கோபால் 5 பிப்ரவரி 2020 அன்று மாரடைப்பால் தனது 54 வயதில்  இறந்தார்.

சான்றுகள்

வெளி இணைப்புகள் 
 

1966 பிறப்புகள்
தமிழ்த் திரைப்பட நடிகர்கள்
2020 இறப்புகள்
தமிழ்நாட்டு நடிகர்கள்
தமிழ் நகைச்சுவை நடிகர்கள்
தமிழ் நடிகர்கள்
நாடோடிகள் 2

நாடோடிகள் 2 (Naadodigal 2) 2020 ஆம் ஆண்டு இந்தியத் தமிழ் மொழியில் வெளியான நாடகத் திரைப்படமாகும். இதனை சமுத்திரக்கனி எழுதி இயக்கியிருந்தார். மெட்ராஸ் எண்டர்பிரைசஸ் பதாகையின் கீழ் எஸ். நந்தகோபால் தயாரித்தார். இதில் சசிகுமார் , அஞ்சலி நடித்திருந்தனர். இந்த படம் 31 சனவரி 2020 அன்று வெளியிடப்பட்டது. இந்தப் படம் 2009 ஆம் ஆண்டுவெளியாகி மிகவும் வெற்றிகரமாக ஓடிய நாடோடிகள் திரைப்படத்தின் தொடர்ச்சியாகும்.

நடித்தவர்கள் 

 ஜீவாவாக சசிகுமார் 
 செங்கொடியாக அஞ்சலி
 ஜீவாவின் தாயாக துளசி
 சௌம்யாவாக அதுல்யா ரவி
 பாண்டியாக பரணி
 ஜீவாவின் மாமாவாக ஈ. இராமதாஸ்
 செங்கொடியின் தாயாக சிறீரஞ்சனி 
 கு. ஞானசம்பந்தன் 
 நமோநாராயணன் 
 அனில் முரளி
 நாடோடிகள் கோபால் 
 சிறப்புத் தோற்றத்தில் சமுத்திரக்கனி 
 சௌமியாவின் தாயாக லிசி ஆண்டனி

மேற்கோள்கள்

வெளி இணைப்புகள் 

இந்தியத் தமிழ்த் திரைப்படங்கள்
மதுரைக்களத் திரைப்படங்கள்
இந்திய நாடகத் திரைப்படங்கள்
2020 தமிழ்த் திரைப்படங்கள்
சமுத்திரக்கனி இயக்கிய திரைப்படங்கள்
சசிகுமார் நடித்த திரைப்படங்கள்
சமுத்திரக்கனி நடித்த திரைப்படங்கள்
சுறா பல்

சுறா பல் (Shark tooth) என்பது சுறாவுக்கு உள்ள  பல்லைக் குறிப்பதாகும். சுறாக்களின் பற்கள் தொடர்ந்து உதிரக்கூடியது; சில கார்சார்ஹினிஃபார்ம் வகை சுறாக்களுக்கு அவற்றின் வாழ்நாளில் தோராயமாக 35,000 பற்கள் உதிர்ந்து, அவற்றிற்கு மாற்றாக புதிய பற்களையும் பெறுகின்றது. சுறா பற்களில் நான்கு அடிப்படை வகைகள் உள்ளன: அடர்ந்த தட்டையானவை, ஊசி போன்றவை, முக்கோண மேல் பகுதியும் கூரான கீழ்பகுதியும் கொண்டவை, பணியற்ற பற்கள் ஆகியவை ஆகும். ஒரு சுறாவின் பல் வகை அதன் உணவுப் பழக்கத்தைப் பொறுத்ததாக இருக்கும்.

சுறாக்கள் தொடர்ந்து பற்களை உதிர்த்து அவற்றுக்கு மாற்றாக பல்லடுக்கில் இருந்து புதிய பல்லைப் பெறுகின்றன.  இந்த செயல்பாட்டில், சுறாக்கள் தாங்கள் இழந்த பற்களை ஒப்பீட்டளவில் விரைவாக புதிதாக பெறுகின்றன. இவை இரைபிடிக்கும் முறையால் இவற்றின் பற்கள் மிகவும் சேதமடைகின்றன. இவை உடைந்த பற்களையும் மாற்றக்கூடியன இளம் சுறாக்கள் வாரந்தோறும் பற்களை மாற்றும். சுறாக்களின் பற்கள் தொடர்ந்து கொட்டினாலும், கடல்நீர் வெப்பநிலை போன்ற காரணிகள் பற்கள் ஈடுகட்டும் விகிதம் பாதிக்கின்றது. வெப்பமான நீர் பகுதியில் நிலவும் வெப்பநிலை புதிய பற்களை விரைவான விகிதத்தில் ஈடுகட்டும் அதே வேளையில், குளிர்ந்த நீர் வெப்பநிலையானது சுறாக்களின் பற்களை ஈடுகட்டும் விகிதத்தை குறைக்கிறது.  சுறாக்கள் வாரத்துக்கு ஒரு பல்லை இழக்கின்றன என்று பல ஆய்வுகள் கூறுகின்றன. சுறாக்களின் பற்களானது பெரும்பாலான முதுகெலும்புள்ள உயிரினங்களைப் போல  பற்குழியில் முளைப்பதில்லை. சுறாக்களுக்கு பசைதிசுக்கள் மூலமாக உருவாகின்றன. இவற்றின் பற்களுக்கு அடியில் புதிய பற்கள் உருவானவுடன் பழைய பற்கள் உதிர்கின்றன. அதன்பின்னர் அந்த இடத்திற்கு  இணைப்பு திசுக்களால் புதிய பற்கள் வெளியே உந்தப்படுகின்றன. சுறா பற்களில் நான்கு அடிப்படை வகைகள் உள்ளன: அடர்ந்த தட்டையானவை, ஊசி போன்றவை, முக்கோண மேல் பகுதியும் கூரான கீழ்பகுதியும் கொண்டவை, பணியற்ற பற்கள் ஆகியவை ஆகும். ஒரு சுறாவின் பல் வகையானது அதன் உணவையும், உணவுப் பழக்கத்தையும் பொறுத்ததாக உள்ளது. சுறாவின் பாலினமும் பற்களின் வளர்ச்சியில் பங்கு வகிக்கிறது. சுறா பற்கள் வெண்மை நிறமாக இல்லாமல், ஒருவித வண்டல் நிறமானவை. பொதுவாக, பெண் சுறாக்களுக்கு பெரிய பற்கள் இருக்கும், ஏனெனில் அவை பொதுவாக ஆண் சுறாக்களைவிட விட அளவில் பெரியவை. மேலும், சுறாக்களின் வயதும் பற்களின் வடிவத்தில் தாக்கத்தை ஏற்படுத்துகின்றது. இதில் "இளம் சுறாக்களின் பற்கள் மிகவும் குறுகலாகவும் வலுவானதாகவும் முளைக்கின்றன, அதே நேரத்தில் வயது வந்த சுறாக்களுக்கு பற்கள் அகலமாகவும் மெல்லியதாகவும் இருக்கும்".

சுறாவின் பற்கள் தொல்லுயிர் எச்சமாக கிடைக்கின்றன. இந்த புதைபடிமங்களைக் கொண்டு சுறாவின் பரிணாமம் மற்றும் உயிரியல் பற்றிய தகவல்களை அறிய பகுப்பாய்வு செய்யப்பபடுகின்றன; இவை பெரும்பாலும் சுறாவின் ஒரே பகுதியாக புதைபடிவமாக இருக்கும். புதைபடிவ பற்கள் எலாஸ்மோப்ராஞ்சியின் புதைபடிவ எச்சங்களை உள்ளடக்கியது. இது நூற்றுக்கணக்கான மில்லியன் ஆண்டுகள் வரை பழமையானது. சுறா பல்லில் கல்சியம்பொசுபேற்று எதிர்ப்பு  பொருட்கள் உள்ளன.

மிகவும் பழமையான சுறாக்கள் 450 மில்லியன் ஆண்டுகளுக்கு முன்பு, ஓர்டேசியக் காலத்தில் இருந்தன, மேலும் அவை பெரும்பாலும் புதைபடிவ பற்களால் அறியப்படுகின்றன. இருப்பினும், பொதுவாக காணப்படும் புதைபடிவ சுறா பற்கள் செனோசோயிக் காலத்திலிருந்து வந்தவை (66 மில்லியன் ஆண்டுகளுக்கு முன்பு).

குறிப்புகள் 

பல்
சுறாக்கள்
கா. ர. ஜெயராம்

கா. ர. ஜெயராம் (Jayaram K R) என்பவர் இந்திய அரசியல்வாதி ஆவார். இவர் கோயம்புத்தூர் மாவட்டம் சிங்காநல்லூர், விளாங்குறிச்சியில் வசித்து வருகின்றார். ஜெயராம், அனைத்திந்திய அண்ணா திராவிட முன்னேற்றக் கழகத்தின் உறுப்பினரான இவர் கோயம்புத்தூர் நகர எம். ஜி. ஆர். இளைஞர் அணித் தலைவர் ஆவார். இவரது முழு பெயர் காளியப்ப கவுண்டர் ரங்கசாமி ஜெயராம் என்பதாகும். இவர் மே 2021-ல் தமிழக சட்டப்பேரவைக்கு நடைபெற்ற தேர்தலில் சிங்காநல்லூர் தொகுதியிலிருந்து தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார். இவர் முன்னதாக 2011 முதல் 2016 கோயம்புத்தூர் மாநகராட்சியின் கிழக்கும் மண்டலத் தலைவராகவும், 2006 முதல் 2011 வரை சர்க்கார் சாமகுளம் ஒன்றிய தலைவராகவும் பணியாற்றியுள்ளார்.

மேற்கோள்கள் 

16 ஆவது தமிழ்நாடு சட்டமன்ற உறுப்பினர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
வாழும் நபர்கள்
கோயம்புத்தூர் மாவட்ட நபர்கள்
அ. நல்லதம்பி (திமுக)

அ. நல்லதம்பி (A. Nallathambi) என்பவர் இந்திய அரசியல்வாதி மற்றும் திராவிட முன்னேற்றக் கழகத்தின் உறுப்பினர். இவர் திருப்பத்தூர் மாவட்டம், மடப்பள்ளி கிராமத்தில் வசித்துவருகின்றார். தமிழ்நாடு சட்டப் பேரவைக்கு மே 2021-ல் நடைபெற்ற தேர்தலில் திருப்பத்தூர் சட்டமன்றத் தொகுதியில் திமுக வேட்பாளராகப் போட்டியிட்டு வெற்றி பெற்று தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டுள்ளார்.

ஆரம்ப கால வாழ்க்கை 
நல்லத்தம்பியின் தந்தை பெயர் அ. அண்ணாதுரை என்பதாகும். இவர் 10ஆம் வகுப்பு வரை கல்வி பயின்றுள்ளார்.

2021 தமிழ்நாடு சட்டமன்ற தேர்தல்

மேற்கோள்கள் 

திருப்பத்தூர் மாவட்ட நபர்கள்
16 ஆவது தமிழ்நாடு சட்டமன்ற உறுப்பினர்கள்
திராவிட முன்னேற்றக் கழக அரசியல்வாதிகள்
வாழும் நபர்கள்
டி. எம். தமிழ்செல்வம்

டி. எம். தமிழ்செல்வம் (T M Tamilselvam) என்பவர் இந்திய அரசியல்வாதி ஆவார். இவர் கிருஷ்ணகிரி மாவட்டம் தருமவேப்பு கிராமத்தினைச் சார்ந்தவர். அனைத்திந்திய அண்ணா திராவிட முன்னேற்றக் கழகத்தின் உறுப்பினரான இவர், மே 2021-ல் தமிழ்நாடு சட்டப் பேரவைக்கு நடைபெற்ற தேர்தலில் ஊத்தங்கரை சட்டமன்றத் தொகுதியில் அஇஅதிமுக வேட்பாளராகப் போட்டியிட்டு தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டுள்ளார்.

மேற்கோள்கள் 

அனைத்திந்திய அண்ணா திராவிட முன்னேற்றக் கழக அரசியல்வாதிகள்
16 ஆவது தமிழ்நாடு சட்டமன்ற உறுப்பினர்கள்
கிருட்டிணகிரி மாவட்ட நபர்கள்
வாழும் நபர்கள்
அசோகவனம் (2001 திரைப்படம்)

அசோகவனம் (Asokavanam) 2001ஆம் ஆண்டு தமிழ் மொழியில் வெளிவந்த பரபரப்பூட்டும் திரைப்படமாகும். இதனை தக்காளி சீனிவாசன் எழுதி இயக்கியிருந்தார். இந்தத் திரைப்படத்தில் சிறீமன், லிவிங்ஸ்டன், ராஜஸ்ரீ, ரியாஸ் கான் ஆகியோர் முக்கிய வேடங்களில் நடித்திருந்தனர். மாஸ்டர் மகேந்திரன், பேபி ஜெனிபர் ஆகியோர் துணை வேடங்களில் தோன்றியிருந்தனர். தேவா இசையமைத்த இப்படம் 2001 அக்டோபர் 12 அன்று வெளியிடப்பட்டது.

நடிகர்கள் 
 மதுவாக ஸ்ரீமான் 
 செல்வமாக லிவிங்ஸ்டன் 
 மோகனாக ரியாஸ் கான்
 உமாவாக ராஜஸ்ரீ
 சதாசிவமாக மோகன் ராமன்
 அபிசேக் சங்கர்
 ராகுலாக மகேந்திரன்
 பிரியாவாக நான்சி ஜெனிபர்

வெளியீடு 
தி இந்துவின் விமர்சகர் "முதல் பாதியில் திரைக்கதை நன்றாக இருக்கிறது ஆனால் இரண்டாவது பாதியில் தொய்வு" என்று குறிப்பிட்டார், "பார்வையாளர்களின் ஆர்வத்தைத் தக்கவைத்துக்கொள்ளவோ அல்லது யூகிக்க வைக்கவோ இயக்குநர் அதிகம் முயற்சி செய்யவில்லை" என்றும் கூறினார்.

மேற்கோள்கள்

வெளி இணைப்புகள் 

2001 தமிழ்த் திரைப்படங்கள்
இந்தியத் தமிழ்த் திரைப்படங்கள்
லிவிங்ஸ்டன் நடித்த திரைப்படங்கள்
பாலபாரதி இசையமைத்த திரைப்படங்கள்
நான்சி ஜெனிபர்

நான்சி ஜெனிபர், (Nancy Jennifer) முன்பு பேபி ஜெனிபர் என்று புகழ் பெற்றவர், தமிழ் மொழித் திரைப்படங்களில் தோன்றிய ஒரு இந்திய நடிகையாவார். குழந்தை நட்சத்திரமாக அறிமுகமான பிறகு, ஜெனிபர் துணை வேடங்களிலும், முன்னணி பாத்திரங்களிலும் நடித்தார்.

தொழில் 
நான்சி ஜெனிபர் குழந்தை நடிகையாக நடிக்கத் தொடங்கினார். இயக்குநர் வசந்தின் நேருக்கு நேர் (1997) என்ற திரைப்படத்தில் தனதுபெற்றோரின் விவாகரத்தால் சிக்கிய ஒரு சிறு குழந்தையாக நடித்திருந்தார். பின்னர் அசோகவனம் , கில்லி (2004) உள்ளிட்ட படங்களில் தோன்றினார். கில்லி படத்தில் விஜய்யின் சகோதரியாகத் தோன்றினார். 2000களின் பிற்பகுதியில், இவர் முன்னணி நடிகையானார். குறைந்த செலவில் தயாரிக்கப்பட்ட தோழா, புதிய பயணம் ஆகிய படங்களில் தோன்றினார். ஒரு முன்னணி நடிகையாக வெற்றியைப் பெற முடியாமல் போன பிறகு, ஜெனிபர் தொடர்ந்து ஒரு துணை நடிகையாகவும், ஸ்டார் விஜயின் தொகுப்பாளராகவும் தோன்றினார்.

சான்றுகள் 

1990 பிறப்புகள்
தமிழ்த் தொலைக்காட்சி நடிகைகள்
தெலுங்குத் திரைப்பட நடிகைகள்
சென்னை நடிகைகள்
20 ஆம் நூற்றாண்டின் இந்திய நடிகைகள்
தமிழ்த்திரைப்பட குழந்தை நட்சத்திரங்கள்
வாழும் நபர்கள்
தமிழ்த் திரைப்பட நடிகைகள்
சிண்ட்ரெல்லா (2021 திரைப்படம்)

சிண்ட்ரெல்லா (Cinderella) என்பது 2021 ஆம் ஆண்டு வெளியான இந்திய தமிழ் - திகிழ் திரைப்படமாகும், இது அறிமுக இயக்குநர் வினூ வெங்கடேஷின் இயக்கத்தில் எஸ்எஸ்ஐ புரொடக்ஷன்ஸ் தயாரிப்பில் வெளியானது. இந்த படத்தில் கதாநாயகியாக ராய் லட்சுமி நடித்துள்ளார். சாக்‌ஷி அகர்வால் முக்கிய கதாபாத்திரத்திலும், அன்பு தாசன் துணை வேடத்திலும் நடித்துள்ளனர். படத்துக்கு அசுவமித்ரா இசையமைத்துள்ளார். படத்தின் முதன்மை புகைப்படம் எடுக்கும் பணி அக்டோபர் 2018இல் தொடங்கியது. படம் 24 செப்டம்பர் 2021 அன்று வெளியிடப்பட்டது.

நடிப்பு 
 துளசி/ அகிராவாக/ ராய் லட்சுமி
 ரம்யாவாக சாக்‌ஷி அகர்வால்
 குருவாக ரோபோ சங்கர் 
 கல்லூரி வினோத்
 காயாம்பூவாக அபிலாஷ்
 அன்பு தாசன்
 மனநல மருத்துவராக 'பாய்ஸ்' ராஜன்

தயாரிப்பு 
எஸ். ஜே. சூர்யாவின் இணை இயக்குனராக பணியாற்றிய அறிமுக வினூ வெங்கடேஷ் இந்த திட்டத்தை அறிவித்தார். குறிப்பிடத்தக்க ஆதாரங்களின்படி அக்டோபர் 2018 முதல் படப்பிடிப்பு ஆரம்பமானது. நயன்தாரா, த்ரிஷா, ஏமி சாக்சன், ஹன்சிகா மோட்வானி, ஐஸ்வர்யா ராஜேஷ், மனிஷா யாதவ், அஞ்சலி , ரெஜினா கசாண்ட்ரா, போன்றவர்களுக்கு கதையை கூறிய இயக்குநர் கடைசியாக அரண்மனை, காஞ்சனா போன்ற திகில் திகில் படங்களின் ஒரு பகுதியாக இருந்த ராய் லட்சுமி யை படத்தின் தலைப்பு வேடத்தில் நடிக்க ஒப்பந்தம் செய்தார். ராய் லட்சுமியைப் பொறுத்தவரை, படத்தில் அவருக்கு மூன்று வெவ்வேறு குணாதிசயங்கள் உள்ளன.  சாக்‌ஷி அகர்வால் இரண்டாவது பெண் கதாநாயகியாக அறிவிக்கப்பட்டார்.

வெளியீடு 
படம் 24 செப்டம்பர் 2021 அன்று வெளியிடப்பட்டது.

வரவேற்பு 
"சிண்ட்ரெல்லா" விமர்சகர்களிடமிருந்து கலவையான விமர்சனங்களையும் அதிக நேர்மறையான விமர்சனங்களையும் பெற்றது. சாக்‌ஷி அகர்வால் தனது நடிப்புக்காகப் பாராட்டப்பட்டார். இந்த படம் அவருக்கு ஒரு புதிய வெற்றியை அளித்தது.

சான்றுகள்

வெளி இணைப்புகள் 
 

இந்தியத் தமிழ்த் திரைப்படங்கள்
2021 தமிழ்த் திரைப்படங்கள்
கவிதா ராதேசியாம்

கவிதா ராதேசியாம் (Kavita Radheshyam) ஓர் இந்திய நடிகையாவார். இயக்குநர் விக்ரம் பட்டின் ஹூ டன் இட் உல்ஜான் என்ற பரபரப்பூட்டும் நாடகத் தொடரில் அறிமுகமானார். இவர் முதன்மையாக கன்னடம், தமிழ் , இந்தி படங்களில் தோன்றி வருகிறார்.

தொழில்

அறிமுகம் 
ராதேசியாம் ஒரு நடிப்பு நிறுவனத்தில் 2009 இல் பட்டம் பெற்றார். இவர் சுபாஷ் கயின் விசில் வுட்ஸ் இன்டர்நேஷனலின் கீழ் தயாரிக்கப்பட்ட குறும்படங்களில் தொடர்ந்து நடித்தார். புகழ்பெற்ற இயக்குநர் பைசல் சயீப்பின் இந்தித் திரைப்படமான பாஞ்ச் கந்தே மியான் பாஞ்ச் கோடி மூலம் கவிதா அறிமுகமானார். இந்தப் படம் டைம்ஸ் ஆஃப் இந்தியாவின் 2012 ஆம் ஆண்டின் முதல் 10 வெளிப்படையான திரைப்படப் பிரிவின் கீழ் பட்டியலிடப்பட்டது. திரைப்பட தயாரிப்பாளர் ரூபேஷ் பால் தனது காமசூத்ரா 3 டி படத்திற்காக இவரை அணுகினார். ஆனால் இவர் அதில் நடிக்க மறுத்துவிட்டார். இவர் 1988ஆம் ஆண்டில் வெளியான கூன் பாரிமாங் என்ற படத்தின் மராத்தி மறு ஆக்கமான பர்லா மல்வத் ரக்தானா என்ற படத்தில் தோன்றினார்.

பைசல் சைஃப் இயக்கிய படங்களில் ராதேஷியம் அடிக்கடி இணைந்து நடித்தார். இதில் பாஞ்ச் கந்தே மியான் பாஞ்ச் கோடி, மெயின் ஹூன் ரஜினிகாந்த், அம்மா , தயாரிப்பில் உள்ள ஷ்ராப் 3 டி ஆகியவை அடங்கும்.

 கவிதா பாபி 
பாலியல் கருத்தை கையாண்ட கவிதா பாபி'' என்ற வலைத் தொடரில் நடித்திருந்தார். இது கோவிட்-19 பெருந்தொற்று காலத்தில் ஆசியாவில்  அதிகம் பார்க்கப்பட்ட வலைத் தொடராக மாறியது. உலகளவில் 600 மில்லியன் பதிவிறக்கங்களை பதிவு செய்ததன் மூலம் இந்த நிகழ்ச்சி பார்வையாளர்களை விஞ்சியது.

சான்றுகள்

வெளி இணைப்புகள் 
 

தெலுங்குத் திரைப்பட நடிகைகள்
கன்னடத் திரைப்பட நடிகைகள்
இந்திய தொலைக்காட்சி நடிகைகள்
இந்தி தொலைக்காட்சி நடிகைகள்
இந்தித் திரைப்பட நடிகைகள்
1985 பிறப்புகள்
வாழும் நபர்கள்
எங்கிட்ட மோதாதே (2017 திரைப்படம்)

என்கிட்ட மோதாதே (Enkitta Mothathe) என்பது 2017 ஆம் ஆண்டு வெளியான இந்திய தமிழ் -மொழி அதிரடி நாடகத் திரைப்படமாகும். இதனை ராமு செல்லப்பா எழுதி இயக்கியுள்ளார். இந்தத் திரைப்படத்தில் நடராஜன், ராஜாஜி, பார்வதி நாயர் , சஞ்சிதா ஷெட்டி ஆகியோர் முக்கிய கதாபாத்திரங்களில் நடித்திருந்தனர். ஆர்வி பிலிம்சுடன் இணைந்து ஈரோஸ் இன்டர்நேசனல் இணைந்து தயாரித்த இந்தத் திரைப்படம், 1988இல் திருநெல்வேலியில் வாழும் நடிகர் கமல்ஹாசன், ரஜினிகாந்தின் இரண்டு ரசிகர் மன்றத் தலைவர்களின் கதையைச் சொல்கிறது. இந்தத் திரைப்படம் 24 மார்ச் 2017 அன்று தமிழ்நாடு முழுவதும் திரையரங்குகளில் வெளியிடப்பட்டது.

மேற்கோள்கள்

வெளி இணைப்புகள் 
 

இந்தியத் தமிழ்த் திரைப்படங்கள்
2017 தமிழ்த் திரைப்படங்கள்
ராதாரவி நடித்த திரைப்படங்கள்
இரா. மணி

இரா. மணி (R Mani) என்பவர் இந்திய அரசியல்வாதி ஆவார். இவர் சேலம் மாவட்டம் ஓமலூரில் வசித்து வருகின்றார். மணி பெங்களூரு பல்கலைக்கழகத்தில் சட்டத்தில் பட்டம் பெற்றுள்ளார். அனைத்திந்திய அண்ணா திராவிட முன்னேற்றக் கழகத்தின் உறுப்பினரான இவர் மே 2021-ல் தமிழ்நாடு சட்டப் பேரவைக்கு நடைபெற்ற தேர்தலில் ஓமலூர் சட்டமன்றத் தொகுதியில் அஇஅதிமுக வேட்பாளராகப் போட்டியிட்டுத் தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டுள்ளார்.

மேற்கோள்கள் 

16 ஆவது தமிழ்நாடு சட்டமன்ற உறுப்பினர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
வாழும் நபர்கள்
சேலம் மாவட்ட நபர்கள்
கல்லூரி வினோத்

கல்லூரி வினோத் (Kalloori Vinoth) ஓர் இந்தியத் திரைப்பட நடிகராவர். இவர் தமிழ் மொழி திரைப்படங்களில் தோன்றி வருகிறார்.

சிறிய துணை வேடங்களில் தோன்றி, பாலாஜி மோகனின் கல்லுரியில் (2007) அறிமுகமான பிறகு, இவர் மாரி (2015) என்ற படத்தில் துணை வேடத்துடன் ஒரு நடிகராக முன்னேறினார். ராஜா ரங்குஸ்கி (2018) படத்தில் வினோத் ஒரு முக்கிய பாத்திரத்தில் நடித்தார். திரைப்படத்தில் இவரது நகைச்சுவை வேடம் விமர்சகர்களிடமிருந்து பாராட்டுகளைப் பெற்றது. தனுஷ், ரோபோ சங்கர் ஆகியோருடன் இணைந்து மாரி 2 என்ற படத்திலும் இவர் நடித்தார்.

சான்றுகள்

வெளி இணைப்புகள் 

1988 பிறப்புகள்
வாழும் நபர்கள்
தமிழ்த் திரைப்பட நடிகர்கள்